Flip van Doorn
Flip van Doorn (Zeist, 30 oktober 1967) is in Nederlânske sjoernalist en skriuwer fan reisferhalen. 
 
Nei syn vwo-oplieiding yn 1986 oan it Comenius College yn Hilfertsom waard Van Doorn reisbegelieder by Sindbad Reizen, in pionierjende reisorganisaasje op wannelmêd. Ek wie er einredakteur fan SMM en redakteur fan Z-Magazine, de dakleazekrante fan Amsterdam. 

As wanneler en fytser die Van Doorn ferslach fan syn ûntdekkings op syn reizen troch de wrâld. Sûnt 2002 leit er him as skriuwer fan reisferhalen ta op Nederlân as toeristyske bestimming.  Van Doorn skriuwt foar kranten as it Algemeen Dagblad (Reiswereld) en Trouw. Yn Trouw droech er by oan de wyklikse rubryk Het Mooiste Nederland oer wannel- en fytstochten. 
Ek publisearre er yn De Standaard en tydskriften as Plus Magazine, FietsActief, De Kleine Aarde en Toeractief (ANWB).

Wannelje, fytse en reizgje  
Yn 2005 ferskynde Nederland – 1000 Plekken die je echt gezien moet hebben. De gids mei 1000 Plakken wie it Nederlânske antwurd op de wrâldomfiemjende reisgids fan Patricia Schultz. Letter wurke Van Doorn mei oan dielgidsen mei twahûndert plakken op de Veluwe, Amsterdam, Fryslân, Súd-Limburch en Drinte. DYn it twadielige Fietsen Rond de Wereld in Nederland dat er makke yn de mande mei Piet Hermans komme fytsers op ûnferwachte plakken yn Nederlân.  Sa komt de reizger op 'wrâldplakken' dy’t ek yn it bûtelân te finen binne mei nammen fan plakken, doarpen, buorskippen en natoergebieten as Bethlehem, Spitsbergen, de Sahara, De Tafelberg en Zurich. 

Tusken 2015 en 2019 levere er tekstbydragen oan in trijetal wannelgidsen foar wannelorganisaasje "Wandelnet". 

As skriuwer fan non-fiksje debutearre er yn 2017 mei De eerste wandelaar – In de voetsporen van een wandelende dominee en beskreau dêryn de opkomst fan it wanneltoerisme. Van Doorn gie dêrmei yn 'e fuotleasten fan syn fiere âldomke Jacobus Craandijk, dy ’t oan de ein fan de 19e ieu syn tsientallen fuotreizen troch Nederlân beskreau.  Yn 2018 ferskynde Een verzonnen koninkrijk - Het verhaal van onze nationale mythe, de delslach fan tsientallen reizen dy ’t Flip van Doorn kriskras troch Nederlân makke, op 'e siik nei de wierheid efter ferhalen dy’t de skiednis fan Nederlân kleurje.  Yn 2021 waard syn boek De Friezen – Een geschiedenis troch de resinsinten fan it VPRO-skiednisprogramma OVT keazen ta ‘Boek fan de Moanne’.  Yn de foarm fan in persoanlike syktocht giet Van Doorn werom nei syn woartels yn Frysân en de Fryske identiteit. Syn pake moast om syn wurk út Fryslân wei ferhúzje, wylst van Doorn krekt oarsom fan utens kaam en him letter as eigen kar yn Drylst ta wenjen sette.

Bibliografy 
 De Friezen - Een geschiedenis; útjouwerij Thomas Rap; (2021) ()
 Een verzonnen koninkrijk - Het verhaal van onze nationale mythe; útjouwerij Thomas Rap (2018) ()   
 De eerste wandelaar – In de voetsporen van een wandelende dominee; útjouwerij Thomas Rap (2017) () 
 Een wolk van een vader – Zwanger langs de zijlijn; útjouwerij Terra-Lannoo (2007) () 
Co-auteur
 Hoeveel poten heeft een octopus? - Het grote boek van de nutteloze kennis - mei Jonah Kahn; útjouwerij Thomas Rap (2019) () 
 Het mooiste Nederland - Langs de fraaiste streken van de lage landen - mei natoersjoernaliste Monica Wesseling; útjouwerij Thomas Rap (2017) () 

Gidsen
"Wandelnet"gidsen:
 Waterliniepad Wandelen langs Werelderfgoed – tegearre mei Sietske de Vet; Wandelnet (2019) ()
 Elfstedenpad - de wandeltocht der wandeltochten, tegearre mei Jolanda Denekamp; Wandelnet (2017) ()
 Groot-Frieslandpad, tegearre mei Sietske de Vet; Wandelnet (2016) ()
 Een' kloeken dagmarsch, útjouwerij Gegarandeerd Onregelmatig; (2015) ()
 Fietsen Rond de Wereld in Nederland, tegearre mei Piet Hermans; útjouwerij Unieboek/Het Spectrum; (2013) Noard: (), diel 2 Súd: ()
 Nederland – 1000 Plekken die je echt gezien moet hebben; (2005) () 

Nederlânsk sjoernalist
Nederlânsk reisferhaleskriuwer
Nederlânsk publisist
Persoan berne yn 1967